[pic] | EUROPA-KOMMISSIONEN |

Bruxelles, den 24.2.2011

KOM(2011) 90 endelig

2008/0142 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets førstebehandlingsholdning til forslaget til

EUROPA-PARLAMENTETS OG RÅDETS DIREKTIV om patientrettigheder i forbindelse med grænseoverskridende sundhedsydelser

2008/0142 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets førstebehandlingsholdning til forslaget til

EUROPA-PARLAMENTETS OG RÅDETS DIREKTIV om patientrettigheder i forbindelse med grænseoverskridende sundhedsydelser

1. Indledning

I henhold til artikel 294, stk. 7, litra c), i traktaten om Den Europæiske Unions funktionsmåde (TEUF) skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringer.

2. Sagsforløb

Forslag sendt til Europa-Parlamentet og Rådet (dok. KOM(2008) 414 endelig – 2008/0142 (COD)): | 2. juli 2008 |

Udtalelse afgivet af Det Europæiske Økonomiske og Sociale Udvalg: | 4. december 2008 |

Udtalelse afgivet af Regionsudvalget: | 12. februar 2009 |

Europa-Parlamentets førstebehandlingsholdning vedtaget: | 23. april 2009 |

Ændret forslag fremsendt: | Ingen |

Politisk enighed i Rådet: | 8. juni 2010 |

Rådets holdning vedtaget: | 13. september 2010 |

Europa-Parlamentets andenbehandlingsholdning vedtaget: | 19. januar 2011 |

3. Formålet med Kommissionens forslag

Det overordnede formål med det foreslåede direktiv er at fastlægge en klar og sammenhængende ramme for godtgørelse af udgifter til sundhedsydelser i EU i de tilfælde, hvor sundhedsydelsen leveres i en anden medlemsstat end forsikringsmedlemsstaten (grænseoverskridende sundhedsydelser). Dette følger af Domstolens retspraksis, som bekræfter, at uafhængigt af retten til planlagt behandling i en anden medlemsstat i henhold til forordning (EF) nr. 883/2004 og (EF) nr. 987/2009 har forsikrede patienter i henhold til artikel 56 i traktaten i TEUF ret til at modtage lægehjælp i en anden medlemsstat.

For at nå dette mål er forslaget opbygget omkring tre hovedområder: 1) garantier for, at patienter kan modtage sikre sundhedsydelser af en høj kvalitet, 2) præcisering af retten til godtgørelse af udgifter til grænseoverskridende sundhedsydelser og 3) EU-samarbejde om sundhedsydelser på områder som anerkendelse af recepter, europæisk netværk af referencecentre, vurdering af sundhedsteknologi og e-sundhed.

4. Kommissionens udtalelse om Europa-Parlamentets ændringer

I forbindelse med andenbehandlingen vedtog Europa-Parlamentet en konsolideret tekst, som indeholder en række ændringer i forhold til Rådets førstebehandlingsholdning. Teksten er resultatet af drøftelser mellem Europa-Parlamentet, Rådet og Kommissionen. De fleste af ændringerne ligger på linje med Kommissionens oprindelige forslag og kan derfor accepteres med henblik på at opnå et samlet kompromis.

Kommissionen kan derfor acceptere alle de ændringer, Europa-Parlamentet har vedtaget.